CELEX: 32018R0521
Language: bg
Date: 2018-03-28 00:00:00
Title: Регламент за изпълнение (ЕС) 2018/521 на Комисията от 28 март 2018 година за изменение на Регламент (ЕО) № 1296/2008 за установяване на подробни правила за прилагане на тарифните квоти за внос на царевица и сорго в Испания и внос на царевица в Португалия

3.4.2018   
            
            
               BG
            
            
               Официален вестник на Европейския съюз
            
            
               L 87/12
            
         РЕГЛАМЕНТ ЗА ИЗПЪЛНЕНИЕ (ЕС) 2018/521 НА КОМИСИЯТА
   от 28 март 2018 година
   за изменение на Регламент (ЕО) № 1296/2008 за установяване на подробни правила за прилагане на тарифните квоти за внос на царевица и сорго в Испания и внос на царевица в Португалия
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 187, буква в) от него,
   като има предвид, че:
   
               (1)
            
            
               Регламент (ЕО) № 1296/2008 на Комисията (2) установява правилата за прилагане на тарифните квоти за внос на царевица и сорго в Испания и внос на царевица в Португалия.
            
         
               (2)
            
            
               В съответствие с член 6 от Регламент (ЕО) № 1296/2008 към митото за внос, определено в съответствие с Регламент (ЕС) № 642/2010 на Комисията (3), може да се приложи намаление на база единна ставка. Това намаление беше определено с Делегиран регламент (ЕС) 2018/94 на Комисията (4) за митото за внос на сорго, внесено в Испания от трети държави. Това намаление се прилага спрмо оставащите количества сорго за внос в Испания в рамките на тарифната квота, открита на 1 януари 2017 г.
            
         
               (3)
            
            
               За да може да се ползва намалението на база единна ставка за тези количества, те са обвързани със специални правила. И по-конкретно, в член 12, параграф 1, буква а) от Регламент (ЕО) № 1296/2008 се предвижда, че когато от Комисията се приема намаление на база единна ставка, срокът на валидност на лицензиите отговаря на срока, определен в член 6 от Регламент (ЕО) № 1342/2003 на Комисията (5). Съответната буква от последната разпоредба обаче беше заличена с Делегиран регламент (ЕС) 2016/1237 на Комисията (6), който, заедно с Регламент за изпълнение (ЕС) 2016/1239 на Комисията (7), определя правилата за прилагане на система за лицензии за внос и износ за селскостопански продукти, предвидена в Регламент (ЕС) № 1308/2013. Поради това е целесъобразно наново да се въведе правило относно срока на валидност на лицензиите за целите на Регламент (ЕО) № 1296/2008. От съображения за яснота посоченото правило следва да се включи направо в Регламент (ЕО) № 1296/2008.
            
         
               (4)
            
            
               Поради това Регламент (ЕО) № 1296/2008 следва да бъде съответно изменен.
            
         
               (5)
            
            
               В интерес на правната сигурност следва да бъде ясно, че правилото относно срока на валидност се прилага за всички лицензии, издадени съгласно Делегиран регламент (ЕС) 2018/94. Поради това настоящият регламент следва да се прилага с обратно действие от датата на влизане в сила на Делегиран регламент (ЕС) 2018/94.
            
         
               (6)
            
            
               Мерките, предвидени в настоящия регламент, са в съответствие със становището на Комитета за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   В член 12 от Регламент (ЕО) № 1296/2008 параграф 1 се заменя със следното:
   
      „1.   Срокът на валидност на лицензиите е:
      
                  а)
               
               
                  периодът от деня на издаването до края на втория месец, следващ месеца на деня на издаване, в случаите, когато от Комисията е прието намаление на база единна ставка;
               
            
                  б)
               
               
                  периодът, посочен в регламента, откриващ поканата за търг, когато има лицензии, издадени чрез тръжна процедура за намаление на митата.“
               
            
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.
   
   Той се прилага се от 26 януари 2018 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 март 2018 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 347, 20.12.2013 г., стр. 671.
   
      (2)  Регламент (ЕО) № 1296/2008 на Комисията от 18 декември 2008 г. за установяване на подробни правила за прилагане на тарифните квоти за внос на царевица и сорго в Испания и внос на царевица в Португалия (ОВ L 340, 19.12.2008 г., стр. 57).
   
      (3)  Регламент (ЕС) № 642/2010 на Комисията от 20 юли 2010 г. относно правилата за прилагане на Регламент (ЕО) № 1234/2007 на Съвета по отношение на вносните мита в сектора на зърнените култури (ОВ L 187, 21.7.2010 г., стр. 5).
   
      (4)  Делегиран регламент (ЕС) 2018/94 на Комисията от 16 ноември 2017 г. за определяне на намаление с фиксиран размер на митото за внос на сорго в Испания от трети държави (ОВ L 17, 23.1.2018 г., стр. 7).
   
      (5)  Регламент (ЕО) № 1342/2003 на Комисията от 28 юли 2003 г. относно определяне на специални подробни правила за прилагане на режима на вносни и износни лицензии в сектора на зърнените култури и в сектора на ориза (ОВ L 189, 29.7.2003 г., стр. 12).
   
      (6)  Делегиран регламент (ЕС) 2016/1237 на Комисията от 18 май 2016 г. за допълнение на Регламент (ЕС) № 1308/2013 на Европейския парламент и на Съвета по отношение на правилата за прилагане на системата на лицензии за внос и износ и за допълнение на Регламент (ЕС) № 1306/2013 на Европейския парламент и на Съвета по отношение на правилата за освобождаване и задържане на обезпечения, внесени във връзка с тези лицензии, и за изменение на регламенти (ЕО) № 2535/2001, (ЕО) № 1342/2003, (ЕО) № 2336/2003, (ЕО) № 951/2006, (ЕО) № 341/2007 и (ЕО) № 382/2008 на Комисията и за отмяна на регламенти (ЕО) № 2390/98, (ЕО) № 1345/2005, (ЕО) № 376/2008 и (ЕО) № 507/2008 на Комисията (ОВ L 206, 30.7.2016 г., стр. 1).
   
      (7)  Регламент за изпълнение (ЕС) 2016/1239 на Комисията от 18 май 2016 г. за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на системата за лицензии за внос и износ (ОВ L 206, 30.7.2016 г., стр. 44).